Monumentum Nationale Marinum Papahānaumokuākea
Monumentum Nationale Marinum Papahānaumokuākea est nationale Civitatum Foederatarum monumentum, quod inter tabularia patrimonii totius mundi perscribitur, plus quam 583 000 chiliometrorum quadratorum aquarum oceanicarum amplectens, decem Insularum Havaianarum Septentrionalium et Occidentalium insulis atollisque non exclusis. Mense Iunio anni 2006 creatum, 140 000 chiliometrorum quadratorum continens, mense Augusto anni 2016 auctum est cum eius fines ad limitem zonae oeconomicae exclusivae extenderentur, ut monumentum una e maximis mundi regionibus protectis esset. Propter aestimationes culturae naturaeque inter nationes late agnoscitur. Proxima urbs est Honolulu in Oahu insula.